text: Stor gyllevogn endte i grøften
  21 februar 2017 kl. 14.22
  Lastbilchaufføren mistede herredømmet, og derfor havnede både lastbil og gyllevogn i en grøft på Bråskovvej ved Bjerre.
  
  
  Tirsdag formiddag gik det galt for en lastbilchauffør, der netop havde fyldt gylletanken op med en blanding af gylle og vand på en nærliggende gård.
  Selvom kørslen foregik i langsom fart, så væltede både lastbil og gyllevogn pludselig i grøften, og en del af den ildelugtende last strømmede efterfølgende ud af gyllevognen.
  Ifølge indsatsleder Henning Damsgaard fra Sydøstjyllands Brandvæsen så lykkedes det dog at begrænse skaderne, og hverken chauffør eller miljøet har derfor taget alvorlig skade.
  Se mere video på localeyes.dk
  Efter tre timers indsats er der først på eftermiddagen igen styr på gyllen, men beredskabet mangler fortsat at få lastbilen på ret køl, fortæller Henning Damsgaard til TV SYD.
  Årsagen til ulykken er ukendt, men der var kraftig blæst i området, da lastbil og gyllevogn kørte i grøften.
  